**ด่วนที่สุด**

ที่ มท ๐๘21.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม 2568

เรื่อง ขอเชิญเข้าร่วมอบรมโครงการพัฒนาศักยภาพบุคลากรถ่ายโอนภารกิจสถานีอนามัย/โรงพยาบาลส่งเสริมสุขภาพตำบล (รพ.สต.) ให้แก่องค์กรปกครองส่วนท้องถิ่น ประจำปีงบประมาณ พ.ศ. 2568

เรียน ผู้ว่าราชการจังหวัด ตามบัญชีแนบท้าย

สิ่งที่ส่งมาด้วย 1. รายละเอียดโครงการและกำหนดการ จำนวน ๑ ชุด

 2. กลุ่มเป้าหมายผู้เข้าร่วมโครงการฯ กิจกรรมที่ 1 จำนวน ๑ ชุด

 3. กลุ่มเป้าหมายผู้เข้าร่วมโครงการฯ กิจกรรมที่ 2 จำนวน ๑ ชุด

 4. แบบรายงานรายชื่อผู้เข้าร่วมโครงการฯ จำนวน ๑ ชุด

 ด้วยกรมส่งเสริมการปกครองท้องถิ่นได้จัดทำโครงการพัฒนาศักยภาพบุคลากรถ่ายโอนภารกิจสถานีอนามัย/โรงพยาบาลส่งเสริมสุขภาพตำบล (รพ.สต.) ให้แก่องค์กรปกครองส่วนท้องถิ่น ประจำปีงบประมาณ พ.ศ. 2568 โดยมีวัตถุประสงค์เพื่อพัฒนาศักยภาพบุคลากรที่รับผิดชอบงานถ่ายโอนภารกิจสถานีอนามัย/โรงพยาบาลส่งเสริมสุขภาพตำบล (รพ.สต.) ให้แก่องค์กรปกครองส่วนท้องถิ่น รับทราบแนวทางการส่งเสริมการบริหารจัดการงานด้านสาธารณสุขขององค์กรปกครองส่วนท้องถิ่นและรับทราบนโยบายที่เกี่ยวข้อง ตลอดจนสามารถแก้ไขปัญหาและอุปสรรคในการดำเนินงานด้านสาธารณสุขขององค์กรปกครองส่วนท้องถิ่นได้อย่างมีประสิทธิภาพ โดยมีกำหนดจัดอบรมโครงการดังกล่าว ระหว่างวันที่ 12 พฤษภาคม – 19 กรกฎาคม 2568 ณ โรงแรมริเวอร์ไซด์ เขตบางพลัด กรุงเทพมหานคร

 ในการนี้ กรมส่งเสริมการปกครองท้องถิ่น ขอความอนุเคราะห์จังหวัดแจ้งสำนักงานส่งเสริมการปกครองท้องถิ่นจังหวัด ดำเนินการ ดังนี้

 1. แจ้งองค์กรปกครองส่วนท้องถิ่นในพื้นที่ที่ได้รับการถ่ายโอนภารกิจสถานีอนามัย/โรงพยาบาลส่งเสริมสุขภาพตำบล (รพ.สต.) มอบหมายผู้อำนวยการสถานีอนามัย/โรงพยาบาลส่งเสริมสุขภาพตำบล (รพ.สต.) หรือผู้แทน แห่งละ 1 คน เข้าร่วมอบรมในกิจกรรมที่ 1 ตามวัน เวลา และสถานที่ดังกล่าว

 2. มอบหมายท้องถิ่นจังหวัดหรือผู้แทน จำนวน 1 คน เข้าร่วมการอบรมในกิจกรรมที่ 2 ระหว่างวันที่ 21 – 23 กรกฎาคม 2568 ตามเวลา และสถานที่ดังกล่าว

 3. แจ้งองค์กรปกครองส่วนท้องถิ่นที่ได้รับการถ่ายโอนภารกิจสถานีอนามัย/โรงพยาบาลส่งเสริมสุขภาพตำบล (รพ.สต.) มอบหมายผู้อำนวยการกองสาธารณสุข หรือผู้แทน และ ผู้อำนวยการกองสาธารณสุขและสิ่งแวดล้อม หรือผู้แทน องค์กรปกครองส่วนท้องถิ่น ละ 1 คน เข้าร่วมการอบรมในกิจกรรมที่ 2 ระหว่างวันที่ 21 – 23 กรกฎาคม 2568

 4. ให้สำนักงานส่งเสริมการปกครองท้องถิ่นจังหวัดรวบรวมรายชื่อผู้เข้ารับการฝึกอบรม ตามข้อ 1 - 3 ตามแบบรายงานรายชื่อผู้เข้ารับการอบรมฯ ในรูปแบบไฟล์ Excel และ PDF ผ่านทาง Google Form พร้อมทั้งหนังสือนำส่งให้กรมส่งเสริมการปกครองท้องถิ่น ภายในวันจันทร์ที่ 24 มีนาคม 2568 หากองค์กรปกครองส่วนท้องถิ่นใดไม่ได้ส่งแบบตอบรับการอบรมฯ ตามวันที่กรมส่งเสริมการปกครองท้องถิ่นกำหนดจะไม่ได้เข้ารับการอบรมฯ ทั้งนี้ ได้มอบหมายให้ นางสาวติดตา บัวบุตร นักวิเคราะห์นโยบายและแผนชำนาญการ และนางสาวชลธิชา ทัตชัย นักวิเคราะห์นโยบายและแผนปฏิบัติการ เป็นผู้ประสานงานของโครงการฯ หมายเลขโทรศัพท์ 081 174 3738

/5. กรณีแจ้ง ...

-2-

 5. กรณีแจ้งรายชื่อผู้เข้ารับการอบรมแล้ว แต่ปรากฏว่าเจ้าหน้าที่ผู้นั้นติดภารกิจไม่สามารถเข้ารับการอบรมตามกำหนดได้ ขอให้พิจารณาส่งเจ้าหน้าที่คนอื่นเข้ารับการอบรมแทนในรุ่นนั้น และแจ้งให้กรมส่งเสริมการปกครองท้องถิ่นทราบ อย่างน้อยก่อนการจัดฝึกอบรม 7 วันทำการ

 6. กรมส่งเสริมการปกครองท้องถิ่นรับผิดชอบค่าอาหาร ค่าอาหารว่างและเครื่องดื่ม ค่าที่พัก ระหว่างการอบรมฯ สำหรับค่าเบี้ยเลี้ยง ค่าพาหนะ และค่าที่พักก่อนและหลังการอบรมให้เบิกจ่ายจากต้นสังกัด หากบุคลากรของสำนักงานส่งเสริมการปกครองท้องถิ่นจังหวัดและองค์กรปกครองส่วนท้องถิ่นใดประสงค์จะเข้าพักก่อนหรือหลังการเข้าร่วมโครงการฯ กรุณาติดต่อโรงแรมริเวอร์ไซด์ เขตบางพลัด กรุงเทพมหานคร โดยตรง และสามารถเบิกค่าใช้จ่ายจากต้นสังกัด

ทั้งนี้ สามารถดาวน์โหลดสิ่งที่ส่งมาด้วยได้ตาม QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



กองสาธารณสุขและสิ่งแวดล้อมท้องถิ่น

กลุ่มงานส่งเสริมสุขภาพ

โทรศัพท์ ๐-๒๒๔๑-9000 ต่อ 5405

ไปรษณีย์อิเล็กทรอนิกส์ saraban@dla.go.th

ผู้ประสาน นางสาวติดตา บัวบุตร

 นางสาวชลธิชา ทัตชัย

ร.อสถ. .................................... ….. มี.ค. 68

ผอ.กสส. ................................. 13 มี.ค. 68

ผอ.กง.สส. .............................. 13 มี.ค. 68

ติดตา/นวผ.ชก ……………………. 13 มี.ค. 68 ......................................